– Nié, to nie je mòje, le Donalda. Wez ne wszëtczé cedle zrzeszë w jeden paczét, a sélôj do Sopòt. Niech le nen, chto do niepłaceniô abònameńtu lëdzy nagôdôł, terôzka płacy! A napiszë jesz do niegò lëst, nôlepi tak: Tczëwôrtny Wasto Premiéro. Jak Wasta wié, bò je z naju krwie a gnôta wërosłi, më tuwò w Pëlckòwie baro szónëjemë kòżdé wërzekłé bez Wastã słowò. Czej Wasta pôrã lat temù rzekł A – bònameńtu nie płacëc, tej niech terô Wasta rzeczë B – ëlno, jô za waju rôd zapłacã. Baro Wasce dzãkùjemë. Pëlckòwiôcë.